LT Europos Sąjungos oficialusis leidinys L 330/158

Jungtinių Tautų Organizacijos Europos ekonomikos komisijos (toliau – JTO/EEK, angl. UN/ECE) taisyklė Nr. 105 — Vienodos transporto priemonių, skirtų vežti pavojingus krovinius, patvirtinimo, susijusio su specialiosiomis jų konstrukcijos savybėmis, sąlygos (1)

1. TAIKYMO SRITIS

Šios Taisyklės nuostatos taikomos pavojingiems kroviniams vežti skirtų N klasės bazinių motorinių transporto priemonių ir jų priekabų, kurių kategorijos yra O2, O3 arba O4 (2), nurodytų Europos sutarties dėl pavojingų krovinių tarptautinių vežimų keliais (ADR) B priedo 9.1.2 punkte, gamybai.

2. SĄVOKOS

Šioje taisyklėje taikomos tokios sąvokos:

2.1. bazinė transporto priemonė (toliau – transporto priemonė), važiuoklė – važiuoklė su kabina, puspriekabės vilkikas, priekabos važiuoklė arba pavojingiems kroviniams vežti skirta važiuoklė (kėbulas);

2.2. „transporto priemonės tipas“, transporto priemonės, kurios nesiskiriasvarbiomis konstrukcijos ypatybėmis, nurodytomis šioje Taisyklėje.

3. PARAIŠKA TINKAMUMUI PATVIRTINTI

3.1. Transporto priemonės tipo atitikimo konstrukcijos reikalavimams paraišką pateikia transporto priemonės gamintojas arba jo oficialiai įgaliotas atstovas.

Paraiška tinkamumui patvirtinti Su paraiška pateikiama po tris toliau paminėtų dokumentų egzempliorius, nurodant tokią informaciją:

3.2.1. išsamus transporto priemonės tipo aprašymas, kuriame nurodoma jo konstrukcija, variklis (veikiantis priverstinio uždegimo ar uždegimo suspaudimu principu) matmenys, apdaila ir naudotos medžiagos;

3.2.2. transporto priemonės tipo žymuo pagal ADR 9.1.1.2 punktą (EX/II, EX/III, AT, FL, OX);

3.2.3. transporto priemonės brėžiniai;

3.2.4. techniškai leistina didžiausia sukomplektuotos transporto priemonės (kg) masė.

3.3. patvirtinto tipo reikalavimus atitinkantis transporto priemonės bandomasis pavyzdys turi būti pristatytas techninei tarnybai, įgaliotai atlikti tinkamumo patvirtinimo bandymus.

4. TINKAMUMO PATVIRTINIMAS

4.1. Jei remiantis šia taisykle tinkamumui patvirtinti pristatyta transporto priemonė atitinka toliau esančioje 5 skirsnyje nurodytas nuostatas, šiam transporto priemonės tipui yra suteikiamas tinkamumo patvirtinimas.

4.2. Tvirtinant tinkamumą yra suteikiamas patvirtinimo numeris, kurio du pirmieji skaitmenys (dabar pagal 2 redakcijos taisyklę yra naudojamas 02), turi sutapti su dalinių pakeitimų, atitinkančių pačius naujausius techninius nuostatų pakeitimus, padarytus iki tinkamumo patvirtinimo išdavimo dienos, serijos numeriu. Ta pati Susitariančioji Šalis negali minėto numerio suteikti kitam transporto priemonės tipui, kaip apibrėžta 2.2 dalyje.

4.3. Remiantis šia Taisykle apie tam tikro tipo transporto priemonės patvirtinimą arba patvirtinimo pratęsimą turi būti informuojamos Susitariančiosios Šalys, joms pateikiant nustatytos formos dokumentą, kurio pavyzdys pridedamas 1 priede.

Transporto priemonė, atitinkanti pagal šią Taisyklę patvirtinimą gavusį tipą, laikantis šios Taisyklės turi būti paženklinta ant gerai matomos ir lengvai prieinamos vietos tarptautiniu tipo patvirtinimo ženklu, kuris taip pat turi būti nurodytas tipo patvirtinimo sertifikate ir sudarytas iš:

4.4.1. apskritimo, kurio viduryje yra raidė E ir šalies, išdavusios tipo patvirtinimą, skiriamasis numeris (3);

4.4.2. šios Taisyklės numerio ir po jo einančios raidės R, brūkšnelio ir tipo patvirtinimo numerio, esančio 4.4.1. dalyje nurodyto apskritimo dešinėje pusėje

4.4.3. papildomo, atskirai nuo tipo patvirtinimo numerio įrašyto, simbolio, kuris yra ženklas, nurodantis transporto priemonės tipo žymenį pagal ADR 9.1.1.2 punktą.

4.5. Jei transporto priemonė atitinka, laikantis šio Susitarimo prieduose nurodomų vienos ar kelių (-ų) kitų taisyklių, patvirtintą transporto priemonės tipą, šalyje, kurioje tipas buvo patvirtintas, pakartotinai atlikti 4.4.1 dalyje nurodytą ženklinimą neprivaloma; tokiu atveju Taisyklės numeris ir atitikties numeriai bei papildomi kitų Taisyklių, pagal kurias buvo išduotas atitikties patvirtinimas jį pagal šią Taisyklę išdavusioje šalyje, žymenys nurodomi 4.4.1 dalyje nurodyto ženklo dešinėje.

4.6. Patvirtinimo ženklas turi būti lengvai įskaitomas ir nenutrinamas.

4.7. Patvirtinimo ženklas yra dedamas šalia gamintojo pritvirtintos plokštelės, ant kurios nurodoma transporto priemonės informacija, arba ant jos.

4.8. Šios Taisyklės 2 priede yra pateiktas patvirtinimo ženklo pavyzdys.

5. TECHNINĖS NUOSTATOS

Transporto priemonės priklausomai nuo jų paskirties turi atitikti toliau pateikiamoje lentelėje nurodytus reikalavimus (4)

5.1.1. ELEKTROS ĮRANGA

5.1.1.1. Bendrosios nuostatos

Elektros instaliacija turi visiškai atitikti 5.1 dalyje pateikiamoje lentelėje nurodytas nuostatas.

5.1.1.2. Elektros laidų sistema

5.1.1.2.1. Laidai turi būti pakankamo storio, kad būtų išvengta perkaitimo. Laidai turi būti gerai izoliuoti. Visos elektros grandinės turi būti apsaugotos saugikliais ar automatiniais elektros grandinės išjungikliais, išskyrus:

— grandinę, jungiančią akumuliatorių ir variklio šaltojo paleidimo bei išjungimo sistemas

— grandinę, jungiančią akumuliatorių su generatoriumi

— grandinę, jungiančią generatorių su saugiklių ar grandinės išjungiklių bloku

— grandinę, jungiančią akumuliatorių su variklio starteriu

— grandinę, jungiančią akumuliatorių su dėvėjimuisi atsparios stabdžių sistemos maitinimo reguliavimo korpusu, jei ši sistema yra elektrinė ar elektromagnetinė

— grandinę, jungiančią akumuliatorių su elektriniu ašies pakėlimo mechanizmu.

Pirmiau paminėtos neapsaugotos grandinės turi būti kiek įmanoma trumpesnės.

Transporto priemonė (pagal ADR 9.1 dalį) Techninės nuostatos EX/II EX/III AT FL OX Elektros įranga 5.1.1.2. Elektros laidų sistema X X X X 5.1.1.3. Pagrindinis akumuliatoriaus jungiklis X X 5.1.1.3.1 X X 5.1.1.3.2 X X 5.1.1.3.3 X 5.1.1.3.4 X X 5.1.1.4. Akumuliatoriai X X X 5.1.1.5. Elektros grandinės, kuriose nuolat yra įtampa X X 5.1.1.5.1 X 5.1.1.5.2 X 5.1.1.6 Elektros instaliacija už kabinos X X 5.1.2. Gaisro pavojaus prevencija 5.1.2.2. Transporto priemonės kabina 5.1.2.2.1. X X 5.1.2.2.2. X 5.1.2.3. Kuro bakai X X X X 5.1.2.4. Variklis: X X X X 5.1.2.5. Išmetimo sistema X X X 5.1.2.6. Dėvėjimuisi atsparus stabdys X X X X 5.1.2.7. Kurą naudojantys šildytuvai 5.1.2.7.1 2 et 5 X X X X X 5.1.2.7.3 et 4 X 5.1.2.7.6 X X 5.1.3. Stabdymo įranga 5.1.3.1. Stabdymo įranga X X X X 5.1.3.2. Stabdymo įranga X 5.1.4. Greičio ribotuvas X X X X X 5.1.5. Priekabų prikabinimo įtaisai X X

5.1.1.2.2. Elektros laidų sistema turi būti patikimai įtvirtinta ir išvedžiota taip, kad laidai būtų pakankamai apsaugoti nuo mechaninio ir šiluminio poveikio.

5.1.1.3. Pagrindinis akumuliatoriaus jungiklis

5.1.1.3.1. Jungiklis, skirtas elektros grandinėms išjungti, kiek tai įmanoma praktiškai, turi būti kuo arčiau akumuliatoriaus.

5.1.1.3.2. Išjungimo ir įjungimo funkciją atliekančio jungiklio valdymo įrenginys turi būti įrengtas vairuotojo kabinoje. Jis turi būti lengvai pasiekiamas vairuotojui ir aiškiai pažymėtas. Jis turi būti apsaugotas, kad atsitiktinai nesuveiktų, naudojant apsauginį gaubtą, dvigubą valdymo įjungimo įtaisą ar kitas tinkamas priemones. Gali būti instaliuoti papildomi valdymo įtaisai, užtikrinus, kad jie aiškiai pažymėti ir apsaugoti, kad atsitiktinai nesuveiktų.

5.1.1.3.3. Jungiklio gaubto apsaugos laipsnis pagal IEC 529 standartą turi būti IP 65.

5.1.1.3.4. Elektros laidų prijungimo prie jungiklio kontaktų apsaugos laipsnis turi būti IP 54. Tačiauši nuostata netaikoma, jei šie kontaktai yra patalpinti korpuse, kuriuo gali būti akumuliatoriaus dėžė. Šiuo atveju pakanka izoliuoti kontaktą, pavyzdžiui, naudojant guminį dangtelį, kad nevyktų trumpasis elektros jungimas.

5.1.1.4. Akumuliatoriai

Akumuliatoriaus išvadai turi būti elektriškai izoliuoti ar uždengti izoliuotos akumuliatoriaus dėžės dangteliu Jei akumuliatoriai yra kitoje vietoje nei po variklio dangčiu, jie turi būti statomi į ventiliuojamą dėžę.

5.1.1.5. Elektros grandinės, kuriose nuolat yra įtampa

5.1.1.5.1. Elektros įranga, kurioje nuolat yra įtampa, įskaitant jungiamuosius laidus, kuriose turi i šlikti įtampa, kai akumuliatoriaus pagrindinis jungiklis išjungtas, turi būti tinkamos naudoti rizikos zonose. Tokia įranga privalo atitikti IEC 60079 (5)standarto 0 ir 14 dalių specialiuosius reikalavimus ir taikomus IEC 60079 standarto 1, 2, 5, 6, 7, 11,15 ar 18. 5 dalių papildomus reikalavimus (6).

IEC 60079 standarto 14 (6)dalies taikymui naudojama ši klasifikacija:

Elektros įranga, kurioje nuolat yra įtampa, įskaitant jungiamuosius laidus, kuriems netaikomos 5.1.1.3 ir 5.1.1.4 dalys, turi iš esmės atitikti 1 zonos elektros įrangos reikalavimus arba 2 zonos elektros įrangos, esančios vairuotojo ka binoje, reikalavimus. Būtina laikytis IIC sprogstamosios grupės (temperatūros klasė T6) reikalavimų.

Tačiau elektros įranga, kurioje nuolat yra įtampa, sumontuota aplinkoje, kurioje temperatūra dėl šioje aplinkoje įrengtos ne elektros įrangos darbo viršija ribinę klasės T6 temperatūrą, turi atitikti nors temperatūros klasę T4.

5.1.1.5.2. Aplenkiamieji sujungimai, sujungti su elektros įrangos, kurioje turi likti įtampa, kai akumuliatoriaus pagrindinis jungiklis išjungtas, akumuliatoriaus pagrindiniu jungikliu, turi būti tinkamomis priemonėmis apsaugoti nuo perkaitimo. Tokios priemonės gali būti, pavyzdžiui, saugiklis, grandinės pertraukiklis ar apsauginis barjeras (srovės ribotuvas).

5.1.1.6. Nuostatos dėl elektros instaliacijos dalies, esančios už vairuotojo kabinos

Visa ši instaliacija turi būti suprojektuota, sukonstruota ir apsaugota taip, kad normaliomis transporto priemonių naudojimo sąlygomis nesukeltų jokio užsidegimo ar trumpojo elektros jungimo ir kad šis pavojus smūgio ar deformacijos atveju būtų kuo mažesnis. Visų pirma:

5.1.1.6.1. Elektros laidų sistema

Už vairuotojo kabinos esanti elektros laidų sistema turi būti apsaugota nuo smūgių, nudilimo ir nusitrynimo esant normalioms transporto priemonių naudojimo sąlygoms. Tinkamos apsaugos pavyzdžiai pateikti toliau 1, 2, 3 ir 4 paveiksluose. Tačiau stabdžių antiblokavimo sistemos daviklių laidams papildoma apsauga nebūtina.

5.1.1.6.2. Apšvietimas

Neturi būti naudojamos apšvietimo lempos su srieginiais cokoliais.

5.1.1.6.3. Elektrinis pakėlimo mechanizmas

Elektrinis ašies pakėlimo mechanizmas turi nesiekti važiuoklės rėmo ir būti apsaugotas sandariu korpusu.

5.1.2. GAISRO PAVOJAUS PREVENCIJA

5.1.2.1. Bendrosios nuostatos

Toliau pateikiami techniniai reikalavimai taikomi pagal 5.1. dalyje pateikiamą lentelę.

PAVEIKSKĖLIS

5.1.2.2. Kabina

5.1.2.2.1. Transporto priemonės konstrukcijai turi būti naudojamos tik mažai degios medžiagos. Ši nuosta ta laikoma įvykdyta, jei pagal ISO standarte 3795:1989 numatytą procedūrą toliau išvardytų kabinos komponentų bandinių degimo greitis neviršija 100 mm/min.: sėdynių pagalvės, sėdynių atlošai, saugos diržai, lubų apkala, stogo liukai, ranktūriai, visos vidinės panelės, įskaitant duris, priekinės, galinės ir šoninės panelės, skiriamosios pertvarėlės, galvos atramos, grindų dangos, saulės skydeliai, užuolaidėlės, užtamsinimai, apvalkalai atsarginiam ratui, variklio apvalkalas, sėdynių pagalvėlių apmušalai ir kitos vidaus medžiagos, įskaitant kamšalus ir susidūrus išsiskleidžiančius elementus, kurie sukonstruoti tam, kad susidūrimo atveju sugertų energiją ir amortizuotų kontaktą su transporto priemonėje esančiais asmenimis.

5.1.2.2.2. Jei vairuotojo kabina pagaminta iš medžiagų, kurios nėra mažai degios, už kabinos turi būti sumontuotas metalinis ar kitos tinkamos medžiagos ekranas, kurio plotis turi būti lygus cisternos pločiui. Visi langai, esantys kabinos galinėje sienelėje arba ekrane, turi būti sandariai uždaryti ir pagaminti iš ugniai atsparaus saugaus stiklo su ugniai atspariu rėmu. Be to, tarp cisternos ir kabinos arba ekrano turi būti ne mažesnė kaip 15 cm laisva erdvė.

5.1.2.3. Degalų bakai

Degalų bakai, skirti tiekti degalus į transporto priemonės variklį, turi atitikti šiuos reikalavimus:

5.1.2.3.1. bet kokio nutekėjimo atveju degalai turi tekėti ant žemės, nekontaktuodami su įkaitusiomis transporto priemonės dalimis ar kroviniu;

5.1.2.3.2. benziną talpinančiuose degalų bakuose turi būti įrengtas efektyvus liepsnos gaudytuvas, apsaugantis įpylimo angą, arba uždarymo įtaisas, sandariai uždarantis angą.

5.1.2.4. Variklis:

Variklis, kurio dėka juda transporto priemonė, turi būti įrengtas ir pastatytas taip, kad būtų užkirstas kelias bet kokiam kroviniui kylančiam įkaitimo ar užsidegimo pavojui. EX/II ir EX/III transporto priemonių atveju variklio konstrukcija turi būti tokia, kad uždegimas vyktų nuo suspaudimo.

5.1.2.5. Išmetimo sistema

Išmetimo sistema, taip pat ir išmetimo vamzdžiai, turi būti išdėstyti arba apsaugoti taip, kad nebūtų sudarytos sąlygos bet kokiam kroviniui kylančiam įkaitimo ar užsidegimo pavojui. Išmetimo sistemos dalys, esančios tiesiog po degalų baku (dyzelinas), turi būti bent 100 mm nuo jo arba apsaugotos šiluminiu ekranu.

5.1.2.6. Transporto priemonės dėvėjimuisi atsparus stabdys

Transporto priemonėse, kuriose įrengta dėvėjimuisi atspari stabdžių sistema, įkaistanti iki aukštos temperatūros ir esanti už galinės vairuotojo kabinos sienelės, tam, kad būtų išvengta bet kokio, netgi vietinio cisternos sienelių ar krovinio įkaitimo, turi būti įrengtas tvirtas pastovus šiluminis ekranas, esantis tarp šios sistemos ir cisternos ar krovinio. Be to, šiluminis ekranas turi apsaugoti stabdžių sistemą nuo bet kokio krovinio nuotėkio ar ištekėjimo, taip pat ir avarinio. Apsauga, kuri sudaryta iš pvz. dvigubas sieneles turinčio gaubto, laikoma pakankama.

5.1.2.7. Kurą naudojantysšildytuvai

5.1.2.7.1. (Rezervuota)

5.1.2.7.2. Kurą naudojantys šildytuvai ir jų išmetimo sistema, pašalinanti dujas, turi būti sukonstruoti, išdėstyti, apsaugoti ar padengti taip, kad nekiltų jokia nepageidaujama krovinio įkaitimo ar užsidegimo rizika. Šis reikalavimas laikomas įvykdytu, jei kuro bakas ir išmetimo sistema atitinka analogiškas nuostatas dėl transporto priemonių kuro bakų ir išmetimo sistemų, nurodytas atitinkamai 5.1.2.3 ir 5.1.2.5 dalyse.

5.1.2.7.3. Kurą naudojantys šildytuvai turi būti išjungiami naudojant tokius metodus:

a) planuotai išjungiant rankiniu būdu vairuotojo kabinoje;

b) užgesus transporto priemonės varikliui; tokiu atveju šildymo įtaisą vairuotojas gali vėl įjungti rankiniu būdu;

c) motorinėje transporto priemonėje pavojingiems kroviniams įjungus kurą tiekiantį siurblį.

5.1.2.7.4. Leidžiamas inercinis kurą naudojančių šildytuvų veikimas juos išjungus. 5.1.2.7.4 b) ir c) nurodytų metodų atveju degimui reikalingo oro tiekimas tinkamomis priemonėmis turi būti nutrauktas po ne ilgesnio kaip 40 sekundžių inercinio režimo ciklo.

Galima eksploatuoti tik tuos kurą naudojančius šildytuvus, kai yra įrodyta, kad šilumokaitis yra atsparus išlaikyti sutrumpintą 40 sekundžių inercinio režimo ciklą, esant įprastai jų naudojimo trukmei.

5.1.2.7.5. Kurą naudojantys šildytuvai turi būti įjungiami rankiniu būdu. Programuojami įtaisai yra draudžiami.

5.1.2.7.6. Neleidžiama eksploatuoti dujinį kurą naudojančių šildytuvų.

5.1.3. STABDYMO ĮRANGA

Transporto priemonės, kurioms taikoma ADR kraštinis numeris 10 221, turi atitikti visus taikomus Taisyklės Nr. 13 reikalavimus, įskaitant 5 priedo su pakeitimais reikalavimus, laikantis jose nurodytų taikymo terminų.

5.1.3.1. EX/III, AT, FL ir OX transporto priemonės turi atitikti visus Taisyklės Nr.13 reikalavimus, įskaitant 5 priede nurodytus reikalavimus.

5.1.3.2. EX/II transporto priemonės turi atitikti visus Taisyklės Nr. 13 reikalavimus. Tačiau 5 priede nurodyti reikalavimai joms taikomi nėra.

5.1.4. GREIČIO RIBOJIMO SISTEMA

Motorinėse transporto priemonėse (transporto priemonėse su kietu rėmu ir vilkikuose priekaboms), kurių didžiausia masė viršija 12 tonų, turi būti įrengtas greičio ribojimo įtaisas pagal Taisyklės Nr. 89 techninius reikalavimus. Greičio ribotuvas turi būtas sureguliuotas taip, kad nebūtų viršijamas 90 km/h greitis, atsižvelgiant į galimą techninę įtaiso paklaidą.

5.1.5. PRIEKABOS PRIKABINIMO SISTEMA

Priekabų sukabinimo įtaisai turi atitikti Taisyklės Nr. 55 su pataisomis techninius reikalavimus, laikantis jose nurodytų taikymo terminų.

6. TRANSPORTO PRIEMONĖS TIPO PAKEITIMAS IR TINKAMUMO PATVIRTINIMO PRATĘSIMAS

Atlikus be kokį transporto priemonės tipo pakeitimą, apie tai turi būti pranešta tipo patvirtinimą išdavusiai įstaigai, kuri gali:

6.1.1. nuspręsti, kad pakeitimai nedaro esminio neigiamo poveikio ir transporto priemonė ir toliau atitinka reikalavimus;

6.1.2. pareikalauti pateikti naują techninės tarnybos, įgaliotos atlikti tinkamumo patvirtinimo bandymus, išduotą bandymų ataskaitą.

6.2. Apie tinkamumo patvirtinimą arba nepatvirtinimą bei pakeitimusturi būti pranešta Susitariančiosioms Šalims, laikantis 4.3 dalyje nurodytos tvarkos.

6.3. Kompetentinga institucija, pratęsusi tinkamumo patvirtinimą, turi kiekvienam pranešimui apie minėtą pratęsimą suteikti numerį ir informuoti kitas Susitariančiąsias Šalis, pateikdama nustatytos formos dokumentą, kurio pavyzdys pridedamas 1 priede.

7. PRODUKCIJOS ATITIKTIS

Produkcijos atitikties patvirtinimo tvarka turi atitikti Susitarimo (E/ECE/324-E/ECE/TRANS/505/Rev.2) 2 priedėlyje nurodytą tvarką; joje turi būti tokie nurodymai:

7.1. transporto priemonės, kurioms pagal šią Taisyklę yra išduotas patvirtinimas, konstrukcija turi atitikti patvirtintą tipą ir 5 dalyje nurodytus reikalavimus.

7.2. kompetentinga institucija, išdavusi tipo patvirtinimą, bet kuriuo metu gali patikrinti kiekvienoje gamybos įmonėje taikomus atitikties priežiūros kontrolės metodus. Paprastaišie patikrinimai atliekami kas antrus metus.

8. NUOBAUDOS UŽ PRODUKCIJOS NEATITIKIMĄ REIKALAVIMAMS

8.1. Jei nėra laikomasi 7 dalyje nurodytų reikalavimų, pagal šią Taisyklę išduotas transporto priemonės tipo patvirtinimo sertifikatas gali būti panaikintas.

8.2. Jei 1958 m. Susitarimo SusitariančiojiŠalis, taikanti šią Taisyklę panaikina savo anksčiau išduotą sertifikatą, ji privalo nedelsdama, naudodama šios Taisyklės 1 priede pateikiamą informacinę formą, apie tai prane šti kitoms Susitariančiosioms Šalims, taikydama šią Taisyklę.

9. GALUTINIS GAMYBOS NUTRAUKIMAS

Jei atitikties patvirtinimą gavęs gamintojas galutinai nutraukia pagal šią Taisyklę patvirtinto tipo transporto priemonės gamybą, jis apie tai privalo informuoti patvirtinimą išdavusią instituciją, kuri savo ruožtu laikydamasi šios Taisyklės nuostatų apie tai praneša 1958 metų Sutarties Šalims, pateikdama nustatytos formos dokumentą, kurio pavyzdys pridedamas šios Taisyklės 1 priede.

10. PEREINAMOJO LAIKOTARPIO NUOSTATOS

10.1. Nuo oficialios dalinių pakeitimų 02 serijos įsigaliojimo datos, nė viena šią Taisyklę taikanti Susitariančioji Šalis negalės atsisakyti išduoti EEK tinkamumo patvirtinimo, išduodamo laikantis šios Taisyklės su daliniais 02 serijos pakeitimais.

10.2. Šią Taisyklę taikančios Susitariančiosios Šalys iki 2002 m. gruodžio 31 d. ir toliau turi išduoti ir pratęsti EEK tinkamumo patvirtinimus transporto priemonių tipams, kurie atitinka šios Taisyklės su ankstesniais pakeitimais reikalavimus.

10.3. Šią Taisyklę taikančios Susitariančiosios Šalys nuo 2003 m. sausio 1 d. turi išduoti ir pratęsti EEK tinkamumo patvirtinimus transporto priemonių tipams tik tuo atveju, jei tie tipai atitinka šios Taisyklės su daliniais 02 serijos pakeitimais reikalavimus.

10.4. Nė viena šią Taisyklę taikanti Susitariančioji Šalis negali atsisakyti patvirtinti nacionalinio transporto priemonės tipo, kuris yra patvirtintas, laikantis šios Taisyklės dalinių 02 serijos pakeitimų.

10.5. Nė viena šią Taisyklę taikanti Susitariančioji Šalis iki 2002 m. gruodžio 31d. negali atsisakyti patvirtinti nacionalinio transporto priemonės tipo, kuris yra patvirtintas, laikantis šios Taisyklės su daliniais ankstesnių serijų pakeitimais.

10.6. Šią Taisyklę taikančios Susitariančiosios Šalys gali nuo 2003 m. sausio 1 d. atsisakyti registruoti naują (pirmą kartą šalyje registruojamą) transporto priemonę, jei pastaroji neatitinka šios Taisyklės daliniuose 02 serijos pakeitimuose nustatytų reikalavimų.

11. TINKAMUMO PATVIRTINIMUI REIKALINGUS BANDYMUS ATLIKTI ĮGALIOTŲ TECHNINIŲ TARNYBŲ IR ĮSTAIGŲ PAVADINIMAI IR ADRESAI

Laikydamosi šios Taisyklės 1958 m. Susitarimo Susitariančiosios Šalys privalo Jungtinių Tautų Organizacijos sekretoriatui pateikti tinkamumo patvirtinimui reikalingus bandymus atlikti įgaliotų techninių tarnybų ir tinkamumo patvirtinimus išduodančių įstaigų, kurioms turi būti siunčiami pranešimai apie kitose šalyse išduotus patvirtinimus ar pratęsimus, paraiškų atmetimą arba patvirtinimo panaikinimą, pavadinimus ir adresus.

(1) Ankstesnis Sutarties pavadinimas:

Dalinių pakeitimų 01 serija – Įsigaliojimo data: 2000 m. sausio 13 d.

Dalinių pakeitimų 02 serija – Įsigaliojimo data: 2001 m. gruodžio 5 d.

Dalinių pakeitimų 02 serijos klaidų atitaisymas 1 – Įsigaliojimo data: 2002 m. kovo 13 d.

Dalinių pakeitimų 02 serijos klaidų atitaisymas 2 – Įsigaliojimo data: 2002 m. lapkričio 13 d.

Dalinių pakeitimų 02 serijos klaidų atitaisymas 3 – Įsigaliojimo data: 2003 m. kovo 12 d.

(2) Kaip apibrėžtos Bendrojoje rezoliucijoje dėl transporto priemonių gamybos 7 priede (R.E.3) (dokumentas TANS/WP.29/78/Rev.1/Amend.2).

(3) 1 Vokietijai, 2 Prancūzijai, 3 Italijai, 4 Nyderlandams, 5 Švedijai, 6 Belgijai, 7 Vengrijai, 8 Čekijai, 9 Ispanijai, 10 Jugoslavijai, 11 Jungtinei Karalystei, 12 Austrijai, 13 Liuksemburgui, 14 Šveicarijai, 15 (neužimtas), 16 Norvegijai, 17 Suomijai, 18 Danijai, 19 Rumunijai, 20 Lenkijai, 21 Portugalijai, 22 Rusijos Federacijai, 23 Graikijai, 24 Airijai, 25 Kroatijai, 26 Slovėnijai, 27 Slovakijai, 28 Baltarusijai, 29 Estijai, 30 (neužimtas), 31 Bosnijai ir Hercegovinai, 32 Latvijai, 33 (neužimtas), 34 Bulgarijai, 35(neužimtas), 36 Lietuvai, 37 Turkijai, 38(neužimtas), 39 Azerbaidžanui, 40 Buvusiajai Jugoslavijos respublikai Makedonijai, 41 (neužimtas), 42 Europos bendrijai (atitikties patvirtinimus išduoda valstybės narės, kurios naudoja atitinkamus savo EEB simbolius), 43 Japonijai, 44 (neužimtas), 45 Australijai ir 46 Ukrainai. Likę numeriai bus suteikti kitoms šalims chronologine tvarka, priklausomai nuo to, kada jos ratifikuos Susitarimą dėl vienodų techninių nurodymų ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse, priėmimo ir pagal šiuos nurodymus išduotų patvirtinimų abipusio pripažinimo sąlygų arba prisijungs prie to Susitarimo ir Jungtinių Tautų generalinis sekretorius Susitariančiosioms Šalims praneš paskirtus numerius.

(4) Šios Taisyklės nuorodose į kitus EEB reglamentus turi būti daroma nuoroda taip pat į kitas tarptautines taisykles, kurių techniniai nurodymai atitinka atitinkamų EEB reglamentų nurodymus. Atitinkamai turi būti aiškinamos nuorodos į specialiąsias atitinkamų EEB reglamentų dalis.

(5) The requirements of IEC 60079 part 14 do not take precedence over the requirements of this Regulation.

(6) As an alternative, the general requirements of EN 50014 and the additional requirements of EN 50015, 50016, 50017, 50018, 50019, 50020, or 50028 may be used.

I PRIEDAS PRANEŠIMAS (didžiausias leistinas formatas: A4 (210 × 297 mm))